ΓΡΑΠΤΗ ΕΡΩΤΗΣΗ E-3216/01

υποβολή: Jean Lambert (Verts/ALE) προς την Επιτροπή

(22 Νοεμβρίου 2001)

Θέμα: Απολύμανση αεροσκάφους

Πολλές αεροπορικές εταιρίες εξακολουθούν να εφαρμόζουν την πρακτική της απολύμανσης, το ψέκασμα του αεροσκάφους με εντομοκτόνο, προκειμένου να θανατωθούν έντομα όπως τα κουνούπια, προς αποφυγήν μετάδοσης ασθενειών όπως η ελονοσία. Αυτό συχνά γίνεται ενώ οι επιβάτες κάθονται εντός του αεροσκάφους ή τα καθίσματά τους διαποτίζονται με εντομοκτόνο προτού επιβιβασθούν.

Ο Παγκόσμιος Οργανισμός Υγείας συνιστά τα χρησιμοποιούμενα χημικά προϊόντα να είναι απόλυτα ασφαλή. Ωστόσο,πάρχουν σοβαρές μαρτυρίες που δείχνουν ότι στην πραγματικότητα μπορεί να έχουν αντίθετα αποτελέσματα στηνγεία του ανθρώπου. Οι ΗΠΑ μάλιστα, για το λόγο αυτό, απαγόρευσαν την πρακτική της απολύμανσης της καμπίνας του αεροσκάφους όταν εντός αυτής βρίσκονται οι επιβάτες στις αεροπορικές εταιρίες των ΗΠΑ (αν και εξακολουθεί να επιτρέπεται το ψέκασμα σε καμπίνες αεροσκαφών χωρίς επιβάτες) ειδικότερα ότανπάρχουν ελάχιστα στοιχεία που να δείχνουν ότι η απολύμανση των αεροσκαφών είναι αποτελεσματική όσον αφορά την πρόληψη μετάδοσης της ελονοσίας και άλλων τροπικών ασθενειών.

Αυτό που προκαλεί ιδιαίτερη έκπληξη και ανησυχία είναι ότι οι επιβάτες δεν ενημερώνονται καν ότι θα ψεκασθούν ή ότι εισέρχονται σε καμπίνα που έχει ψεκασθεί.

Κατά συνέπεια, θα ήθελα να ρωτήσω: Ποια εντομοκτόνα επιτρέπονται και χρησιμοποιούνται σε αεροσκάφη που ανήκουν σε ευρωπαϊκές αεροπορικές εταιρίες ή πετούν προς και από την Ευρωπαϊκή Ένωση·

Πιστεύει η Επιτροπή ότι η μη ενημέρωση των επιβατών σχετικά με την απολύμανση ισοδυναμεί με παραβίαση του άρθρου 3 του Χάρτη των Θεμελιωδών Δικαιωμάτων που αφορά το δικαίωμα στην ακεραιότητα του ατόμου, το οποίο παρέχει σε κάθε άτομο το δικαίωμα του σεβασμού της σωματικής και πνευματικής ακεραιότητάς του·

Προτίθεται η Επιτροπή να εξετάσει το ναποβάλει πρόταση για να καταστείποχρεωτική η προειδοποίηση των επιβατών με σαφή τρόπο γι' αυτή την πρακτική·

Είναι ικανοποιημένη η Επιτροπή με την αποτελεσματικότητα αυτής της πρακτικής ώστε να δικαιολογείται η συνέχιση της χρήσης της λαμβάνονταςπόψη τους ενδεχόμενους κινδύνους για τηνγεία·

Απάντηση της κας de Palacio εξ ονόματος της Επιτροπής

(11 Ιανουαρίου 2002)

Η Επιτροπή αναγνωρίζει το πρόβλημα που θέτει το Αξιότιμο Μέλος. Εντούτοις, είναι της άποψης ότι, λόγω της φύσης τους, οι πρακτικές απολύμανσης ή/και απεντόμωσης σπάνια λαμβάνουν χώρα στην επικράτεια της Κοινότητας, δεδομένου ότι στόχος τους είναι να εξολοθρευτούν συγκεκριμένα έντομα και να αποτραπεί η διάδοση επιδημιών. Συνεπώς, οιοδήποτε μέτρο προέβλεπε η Επιτροπή θα είχε επιπτώσεις εκτός της επικράτειάς της, επιπτώσεις οι οποίες θα μπορούσαν να τεθούν ευρέωςπό αμφισβήτηση.

Ως εκ τούτου, η Επιτροπή είναι πεπεισμένη ότι πρέπει να συνεχιστεί η ανάληψη δράσης σε παγκόσμιο επίπεδο, ήτοι μέσω του Διεθνούς Οργανισμού Πολιτικής Αεροπορίας (ICAO — ΔΟΠΑ). Σύμφωνα με τις διατάξεις του τελευταίου, επιτρέπονται και εγκρίνονται από τα συμβαλλόμενα κράτη μόνο εκείνες οι μέθοδοι και τα εντομοκτόνα τα οποία συνιστώνται από την Παγκόσμια Οργάνωση Υγείας (WHO — ΠΟΥ). Τα εν λόγω συμβαλλόμενα κράτη διασφαλίζουν περαιτέρω ότι οι διαδικασίες που χρησιμοποιούν για την απεντόμωση δεν είναι επιβλαβείς για τηνγεία των επιβατών και του πληρώματος και ότι προκαλούν την ελάχιστη δυνατή δυσφορία σε αυτούς.

Η Επιτροπή είναι βέβαιη ότι τα εν λόγω μέτρα είναι επαρκή για τη διασφάλιση τηςγείας των επιβατών.